home

=Velkommen til nettflaggwikien!= toc Dette er en nettside for oppgaven //**" Utform ditt eget flagg for Internett "**//

I denne oppgaven skal du delta i nettkunstverket til kunstneren **Mark Napier**. Det heter **net.flag** og ligger på hjemmesiden til **kunstmuseet Guggenheim**.

Litt om kunstverket net.flag.
Selve kunstverket er en nettside. På denne nettsiden kan du som tilskuer delta i kunstverket. Hvis ingen bruker kunstverket visner det og "dør". Du må selv lage noe på siden for at kunstverket skal skje.

Kunstneren Mark Napier har idéen og har bestemt utformingen av nettsiden og hvordan den skal virke. Flere andre har vært med å lage nettsiden. Kunstverket han har laget krever at tilskueren deltar og setter kunstverket i aksjon. Det er interaktivt.

Mark Napier en en nettkunstner. Han lager kunstverk for internett.

Napier har gjort seg noen tanker om internett. Han tenker seg internett som et nytt territorium - et virtuelt territorium- som et slags landområde, men uten geografi, uten konkret land. Nasjoner og andre grupper av mennesker bruker internett for sine formål. Og det er kamp om hva som er lov og ikke lov på internett og det kjempes om hvem som skal bestemme.

Flagget er et symbol for erobring av nytt land. Napier viser til den gangen det amerikanske flagget ble satt på månen... Alle nasjoner på jorda har et flagg som identifiserer territoriet til det landet. Napier ser internett som et verdensomspennende offentlig rom. Hvordan vil du at dette rommet skal utvikle seg?

Napier låner nasjonenes flagg slik at vi kan bruke deler av dem for å sette sammen vårt eget flagg for internett. Ditt eget flagg for internett blir et symbol for ditt eget mikroterritorium.

Mark Napier om ideen bak net.flag HER. Lenke til net.flag - A flag for the internet: []

**Hvordan net.flag virker:**
Når du går til siden får du opp det siste flagget som noen har laget på siden. Du kan se på en animasjon av de siste forandringene ved å klikke på **Anatomy of the flag** Du kan se på alle flaggene folk har laget ved å gå på **Flags of the web.** Du kan forandre på flagget, det vil si lage ditt eget ved å klikke på **Change the net.flag.** For å forandre på flagget, klikk på grå trekant øverst til venstre. Du får opp en meny: **country - shape- meaning - color** Under **country** får du opp flaggene til land rundt om i verden. Klikk på et flagg. Så må du velge en form i flagget som du vil bruke i ditt eget flagg. Når du klikker på noe i flagget får du opp en tekst som viser hva denne formen eller fargen symboliserer i dette flagget.

Oppgaven
Før du komponere ditt eget flagg for internett, skal du notere deg noen tanker om internett og undersøke fargesymbolikk generelt og spesielt i flagg. Gå til Del 1 av oppgaven HER.